b'\n_START_ARTICLE_\nViktor Amazaspovi\xc4\x8d Ambarcumjan\n_START_SECTION_\n\xc5\xbdivljenje in delo\n_START_PARAGRAPH_\nAmbarcumjan je od leta 1928 do 1931 po diplomi v Leningradu \xc5\xa1tudiral pri Belopolskem na Observatoriju Pulkovo, ki je bil \xc4\x8dlan observatorija od leta 1888._NEWLINE_Ko je Hubble raz\xc4\x8dlenil veje najbli\xc5\xbejih spiralnih galaksij v zvezde, in \xc5\xa1e bolj, ko je Baade leta 1944 raz\xc4\x8dlenil na zvezde tudi sredi\xc5\xa1\xc4\x8de Andromedine galaksije, je postala Jeansova kozmogonija sporna. V celoti pa so jo zavrgli, ko so spektroskopsko ugotovili, da galaksije vseh oblik sestavljajo zvezde. Tedaj je izgubila vrednost ne samo Herschlova domneva o razvojni poti galaksij po oblikah, ampak tudi Jeansova o hkratnem nastanku zvezd in galaksij. To pojmovanje so popolnoma zavrgli, ko je Ambarcumjan leta 1947 odkril zvezdne asociacije, mlade zvezdne zdru\xc5\xbebe, in se je kasneje pokazalo, da obstajajo tudi tak\xc5\xa1ne asociacije, ki nastajajo danes, pred na\xc5\xa1imi o\xc4\x8dmi._NEWLINE_Ambarcumjan je bil dolgo \xc4\x8dasa predsednik Armenske akademije znanosti in bil tudi predsednik Mednarodne astronomske zveze (IAU)._NEWLINE_Ambarcumjan je imel \xc5\xa1tiri otroke, Rubena, Rafaila, Karino in Egino.\n_START_SECTION_\nNagrade\n_START_PARAGRAPH_\nLeta 1971 mu je Ruska akademija znanosti (\xd0\xa0\xd0\x90\xd0\x9d) podelila zlato medaljo Lomonosova._NEWLINE_Leta 1980 je prejel medaljo Bruceove. Istega leta mu je Kraljeva astronomska dru\xc5\xbeba (RAS) podelila zlato medaljo.\n_START_SECTION_\nPoimenovanja\n_START_PARAGRAPH_\nPo njem se imenuje asteroid 1905 Ambarcumjan (1905 Ambartsumian).'